Tokrat smo za vas pripravili pravi klasik, ki ne sme manjkati na nobenem jedilniku pristnega gostišča ali doma na Bavarskem- kruhove cmoke z gobovo omako. Bavarci pogosto skuhajo kar preveč cmokov, saj se lahko tudi naslednji dan čudovito uporabljajo za razne jedi. Pogosto jih pripravijo že za zajtrk, ocvrte v ponvi z jajcem na oko. Iz preostalih cmokov delajo tudi klasično bavarsko solato, v katero na drobno narežejo cmoke, dodajo jim pa čebulo, olje, kis, kisle kumarice in raznorazne klobase.